CELEX: 62014CN0407
Language: el
Date: 2014-08-27 00:00:00
Title: Υπόθεση C-407/14: Αίτηση προδικαστικής αποφάσεως την οποία υπέβαλε το Juzgado de lo Social número 1 de Córdoba (Ισπανία) στις 27 Αυγούστου 2014 — María Auxiliadora Arjona Camacho κατά Securitas Seguridad España, S.A.

17.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 409/28
            
         Αίτηση προδικαστικής αποφάσεως την οποία υπέβαλε το Juzgado de lo Social número 1 de Córdoba (Ισπανία) στις 27 Αυγούστου 2014 — María Auxiliadora Arjona Camacho κατά Securitas Seguridad España, S.A.
   (Υπόθεση C-407/14)
   2014/C 409/40
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de lo Social no 1 de Córdoba
   
      Διάδικοι στην υπόθεση της κύριας δίκης
   
   
      Ενάγουσα: María Auxiliadora Arjona Camacho
   
      Εναγομένη: Securitas Seguridad España, S.A.
   
      Προδικαστικό ερώτημα
   
   Έχει το άρθρο 18 της οδηγίας 2006/54/ΕΚ (1), στον βαθμό που αναγνωρίζει στην αποζημίωση θύματος δυσμενούς διακρίσεως λόγω φύλου αποτρεπτικό (πέραν του πραγματικού, αποτελεσματικού και ανάλογου προς την προκληθείσα ζημία) χαρακτήρα, την έννοια ότι παρέχει στον εθνικό δικαστή τη δυνατότητα να επιδικάσει μια κατ’ ουσίαν παρεπόμενη εύλογη αποζημίωση κυρωτικού χαρακτήρα, ήτοι πρόσθετο ποσό που βαίνει μεν πέραν της πλήρους αποκαταστάσεως της πράγματι προκληθείσας ζημίας, επιτελεί όμως ρόλο παραδειγματισμού για τρίτους (πέραν του ιδίου του ζημιώσαντος), υπό την προϋπόθεση ότι το ποσό αυτό παραμένει εντός των ορίων της αναλογικότητας, τούτο δε ακόμη και όταν το είδος αυτό της αποζημιώσεως κυρωτικού χαρακτήρα είναι ξένο προς την οικεία νομική παράδοση του εθνικού δικαστή;
   
      (1)  Οδηγία 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (αναδιατύπωση) (ΕΕ L 204, σ. 23).